เราใช้แอพตรวจดูวันที่15ที่ผ่านมามันขึ้นว่าเป็นวันตกไข่ แล้วเรามีเพศสัมพันธ์กับแฟน แบบไม่ป้องกัน แต่ไม่นานค่ะไม่เกิน2-3นาที แฟนเราไม่เสร็จ แล้ววันนี้ตอนเช้ามีอาการปวดบริเวณท้องน้อย ปวดมากเลยค่ะ เราไม่เคยเป็นมาก่อน ตอนแรกนึกว่าตรงกระเพาะปัสสาวะ เพราะเรากินยาฆ่าเชื้อกกระเพาะปัสสาวะสักเสบอยู่ แต่พอช่วงเที่ยงๆมีเลือดสีเข้มออกมาค่ะ แต่ไม่มาก ตนนี้ก็มาทีละนิดค่ะ ค่อนข้างกังวลนิดหน่อย
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นแนะนำ ให้รอดูอาการก่อนนะคะ หากปวดท้องมาก สามารถรับประทานยาพาราเซตามอลบรรเทาอาการค่ะหากมีอาการตกขาวที่มีลักษณะผิดปกติร่วมด้วย เช่น เขียว เหลือง มีกลิ่นเหม็น แนะนำให้ไปพบแพทย์นะคะหากมีปัสสาวะแสบขัด ปัสสาวะขุ่น หรือมีไข้ แสดงถึงว่า น่าจะติดเชื้อทางเดินปัสสาวะที่รุนแรงขึ้น แนะนำไปพบแพทย์เช่นกันหากไม่มีอาการดังกล่าว และกังวลเรื่องการตั้งครรภ์ แนะนำให้รอตรวจทดสอบการตั้งครรภ์ประมาณ 14วันนับจากวันที่มีเพศสัมพันธ์นะคะ